
12 DR 30.10.2012 

 
Tuan Khalid Abd. Samad [Shah Alam]: Ya, kita akan tukar Kerajaan Pusat. Kita 

akan tukar Kerajaan Pusat lalu tak perlu DO itu.  

Timbalan Yang di-Pertua [Datuk Ronald Kiandee]: Yang Berhormat Shah Alam. 

Dato’ Noriah binti Kasnon: Jangan bermimpi Yang Berhormat.  

Dr. Dzulkefly Ahmad [Kuala Selangor]: Janganlah angkuh sangat. 

Dato’ Noriah binti Kasnon: Kita jangan mimpi Yang Berhormat Shah Alam ya. 
Jadi Tuan Yang di-Pertua, melontarkan pandangan tanpa bukti... 

Dr. Dzulkefly Ahmad [Kuala Selangor]: Janganlah angkuh sangat. 

Dato’ Noriah binti Kasnon: Ataupun mengatakan teknologi membran lebih murah 
dan sebagainya, memang senang. Akan tetapi kita juga mengadakan kajian Yang Amat 
Berhormat. Keputusan kita daripada dahulu ini adalah yang terbaik. Ini adalah yang lebih 
baik untuk rakyat dan satu lagi seperti saya kata tadi, teknologi membran Yang Amat 
Berhormat hendak guna, hendak ambil sumber air mentah daripada mana? Ia memerlukan 
sumber air mentah yang banyak Yang Amat Berhormat.  

Daripada Selangor sudah lima sungai, kita sudah gunakan hampir optimum... 
[Disampuk] Jadi, Yang Berhormat ada platform di Dewan Undangan Negeri kalau tak 
sesuai. Di sini, kita masih lagi memegang kepada keputusan kerajaan bahawa Loji Langat 2 
adalah yang terbaik untuk menyediakan bekalan air untuk jangka panjang kepada rakyat 
Selangor, Wilayah Persekutuan Kuala Lumpur dan juga Putrajaya. Kita memang tidak yakin 
dengan apa Yang Amat Berhormat nyatakan sejak daripada mula kita berbincang... 

Dr. Dzulkefly Ahmad [Kuala Selangor]: Sama sekali tidak betul. 

Timbalan Yang di-Pertua [Datuk Ronald Kiandee]: Yang Berhormat, Yang 
Berhormat... 

Dato’ Noriah binti Kasnon: Dengan pihak Kementerian, sampai ke hari ini asyik 
bertukar. Ya, asyik bertukar teknologi itu tidak kena, teknologi ini tidak kena, yang akhirnya 
sekarang Yang Amat Berhormat meletakkan risiko masa depan rakyat kepada hendak 
mewajibkan penstrukturan mesti secara holistik serentak dengan Langat 2. Ia adalah dua 
perkara yang amat berbeza Yang Amat Berhormat. Terima kasih Tuan Yang di-Pertua.  

Dr. Dzulkefly Ahmad [Kuala Selangor]: Boleh lagi Tuan Yang di-Pertua yang 
budiman? 

Timbalan Yang di-Pertua [Datuk Ronald Kiandee]: Cukuplah Yang Berhormat. 

Dr. Dzulkefly Ahmad [Kuala Selangor]: Cukuplah ya?  

Timbalan Yang di-Pertua [Datuk Ronald Kiandee]: Ya, cukuplah. Petang nanti 
boleh bahas di bawah kementerian.   

Dr. Dzulkefly Ahmad [Kuala Selangor]: Jawapan tadi sangat tidak tepat. 

Timbalan Yang di-Pertua [Datuk Ronald Kiandee]: Kementerian Tenaga 
Teknologi Hijau dan Air ini, selepas ini kita boleh bahas peringkat Jawatankuasa ya.   

 

4. Tuan S. Manickavasagam [Kapar] minta Menteri Pengangkutan menyatakan: 

(a)  adakah kementerian akan meningkatkan skop atau kualiti bagi 
ujian Jabatan Pengangkutan Jalan (JPJ) bagi membina amalan 
moral di atas jalan raya untuk mengelakkan peningkatan 
kemalangan; dan 

 (b) adakah kerajaan bercadang memberi lesen kepada syarikat-
syarikat baru untuk menjalankan pemeriksaan berkala sebagai 
satu langkah bagi meningkatkan mutu perkhidmatan dan 
mengurangkan kesesakan di Puspakom. 

Timbalan Menteri Pengangkutan II [Tuan Jelaing anak Mersat]: Terima kasih 
Tuan Yang di-Pertua, terima kasih Yang Berhormat Kapar.  



Tuan Khalid Abd. Samad [Shah Alam]: Ya, kita akan tukar Kerajaan Pusat. Kita akan tukar Kerajaan Pusat lalu tak perlu DO itu. Timbalan Yang di-Pertua [Datuk Ronald Kiandee]: Yang Berhormat Shah Alam. Dato' Noriah binti Kasnon: Jangan bermimpi Yang Berhormat. Dr. Dzulkefly Ahmad [Kuala Selangor]: Janganlah angkuh sangat. Dato' Noriah binti Kasnon: Kita jangan mimpi Yang Berhormat Shah Alam ya. Jadi Tuan Yang di-Pertua, melontarkan pandangan tanpa bukti... Dr. Dzulkefly Ahmad [Kuala Selangor]: Janganlah angkuh sangat. Dato' Noriah binti Kasnon: Ataupun mengatakan teknologi membran lebih murah dan sebagainya, memang senang. Akan tetapi kita juga mengadakan kajian Yang Amat Berhormat. Keputusan kita daripada dahulu ini adalah yang terbaik. Ini adalah yang lebih baik untuk rakyat dan satu lagi seperti saya kata tadi, teknologi membran Yang Amat Berhormat hendak guna, hendak ambil sumber air mentah daripada mana? Ia memerlukan sumber air mentah yang banyak Yang Amat Berhormat. Daripada Selangor sudah lima sungai, kita sudah gunakan hampir optimum... [Disampuk] Jadi, Yang Berhormat ada platform di Dewan Undangan Negeri kalau tak sesuai. Di sini, kita masih lagi memegang kepada keputusan kerajaan bahawa Loji Langat 2 adalah yang terbaik untuk menyediakan bekalan air untuk jangka panjang kepada rakyat Selangor, Wilayah Persekutuan Kuala Lumpur dan juga Putrajaya. Kita memang tidak yakin dengan apa Yang Amat Berhormat nyatakan sejak daripada mula kita berbincang... Dr. Dzulkefly Ahmad [Kuala Selangor]: Sama sekali tidak betul. Timbalan Yang di-Pertua [Datuk Ronald Kiandee]: Yang Berhormat, Yang Berhormat... Dato' Noriah binti Kasnon: Dengan pihak Kementerian, sampai ke hari ini asyik bertukar. Ya, asyik bertukar teknologi itu tidak kena, teknologi ini tidak kena, yang akhirnya sekarang Yang Amat Berhormat meletakkan risiko masa depan rakyat kepada hendak mewajibkan penstrukturan mesti secara holistik serentak dengan Langat 2. Ia adalah dua perkara yang amat berbeza Yang Amat Berhormat. Terima kasih Tuan Yang di-Pertua. Dr. Dzulkefly Ahmad [Kuala Selangor]: Boleh lagi Tuan Yang di-Pertua yang budiman? Timbalan Yang di-Pertua [Datuk Ronald Kiandee]: Cukuplah Yang Berhormat. Dr. Dzulkefly Ahmad [Kuala Selangor]: Cukuplah ya? Timbalan Yang di-Pertua [Datuk Ronald Kiandee]: Ya, cukuplah. Petang nanti boleh bahas di bawah kementerian. Dr. Dzulkefly Ahmad [Kuala Selangor]: Jawapan tadi sangat tidak tepat. Timbalan Yang di-Pertua [Datuk Ronald Kiandee]: Kementerian Tenaga Teknologi Hijau dan Air ini, selepas ini kita boleh bahas peringkat Jawatankuasa ya. 4. Tuan S. Manickavasagam [Kapar] minta Menteri Pengangkutan menyatakan: (a) adakah kementerian akan meningkatkan skop atau kualiti bagi ujian Jabatan Pengangkutan Jalan (JPJ) bagi membina amalan moral di atas jalan raya untuk mengelakkan peningkatan kemalangan; dan (b) adakah kerajaan bercadang memberi lesen kepada syarikat- syarikat baru untuk menjalankan pemeriksaan berkala sebagai satu langkah bagi meningkatkan mutu perkhidmatan dan mengurangkan kesesakan di Puspakom. Timbalan Menteri Pengangkutan II [Tuan Jelaing anak Mersat]: Terima kasih Tuan Yang di-Pertua, terima kasih Yang Berhormat Kapar.